Downloaded from YTS.MX
Official YIFY movies site: YTS.MX
Fujimaki.
Ano iyon, Tagapamahalang Otomo?
Ano ang masasabi mo tungkol sa laban na ito?
A...
Sa pitong tira, tapos na ang laban, Tagapamahalang Otomo.
Ganoon ba? Matatalo ako, hindi ba?
Siyanga pala, Utayama.
Nakalulungkot ang naganap noong nakaraang buwan.
Naging mahigpit ang pamamalakad ng yumao mong anak sa Ōoku.
Mahihirapan silang panatilihin ang kaayusan nang wala siya.
Wala po iyon.
Mapapalitan naman ang anak ko.
Hindi.
Hindi magiging madali.
Kung masusunog ang pangunahing haligi, guguho ang palasyo.
Hindi nararapat ang ganoong tirahan para sa Kamahalan.
Kailangang lipulin ang angkang Utayama.
Tagapamahalang Otomo, pag-isipan mo sana!
Gawa ng halimaw na iyon ang kaguluhan noong nakaraang buwan!
Maging ako, hindi ko iyon inasahan.
Ang pigilang maganap ang hindi inaasahan
ay tungkulin mo.
Mali.
Dati mong tungkulin.
Ingat!
Dahan-dahan!
Dahan-dahan ang pagbaba. Ingatan ninyo.
I-Ikaw!
Isang hamak na manlalako ng gamot.
Heto.
Maraming salamat!
Salamat naman.
Akala ko, mapagagalitan na naman ako.
Pinilit mo kasing buhatin nang sabay-sabay, Kume.
Pumayag ka rin, Tome!
Tama na ang pagtatalo ninyong dalawa.
Kinukumpuni na agad ang mga parol?
Oo.
Mahigpit ang mga patakaran ng Ōoku ukol sa pag-iwas sa sunog.
Sabi nila, dahil may isang babae na nasunog noon.
A?
Hoy! Huwag kang magsalita sa harap ng mga tagalabas!
Ha? Malaking lihim ba ang tungkol doon?
Hihingi ako ng tulong sa bihasa.
Bumalik na kayo sa tungkulin ninyo.
- Opo. - Opo.
Ano na naman ba ang pakay mo rito?
Hindi ba't nasupil mo na ang mononoke noong nakaraang buwan?
Ganoon nga. Isa sa kanila.
Isa?
Sa mundong ito,
may mga damdaming hindi nagwawakas kahit pa putulin mo.
Ano ang kahulugan niyon?
Halikayo, lumapit kayo!
Nais ba ninyong bumili?
Mga dagang anting-anting!
Tinitiyak nito ang pagbubuntis at panganganak.
Isang dayuhang prinsesa ang bumili nito.
Biniyayaan siya ng limang lalaki at limang babae!
Mga daga...
Ganoon ba?
MONONOKE THE MOVIE: CHAPTER II - THE ASHES OF RAGE
- Mag-ingat sa apoy! - Mag-ingat sa apoy!
Tingnan mo! Si Binibining Fuki.
Patungo na siya sa panggabing tungkulin niya.
Napakaganda niya!
Ano pa ba ang aasahan mo sa magdamagang kaulayaw ng Kamahalan?
Mahirap siguro, hindi ba?
Ang mga ipinatatawag para sa panggabing tungkulin
ang umaako sa kapalaran ng kanilang angkan.
Angkan?
Ang sinumang magkaanak
ay magiging ina ng tagapagmana ng Kamahalan, tama?
Ang angkan nila ang mangunguna.
Angkan?
Kayo...
- Binibining Botan! - Binibining Botan!
Sabay kayong nagpapahinga?
- Hindi! - Ano po...
Umaasa ang Ōoku sa bantay-sunog.
Kung hindi makikita ang maaaring sanhi, mapapahamak din sa sunog ang Kamahalan.
Malinaw ba?
- Patawad po! - Patawad po!
Huwag na ninyong uulitin.
- Maganda rin si Binibining Botan! - Ikaw...
Mainam ba iyon sa iyo, Tokita?
Naku, a... Ano ba ang masasabi ko?
Ako ito, Tagapamahalang Fujimaki! Paumanhin sa abala.
Tagapamahalang Otomo, may dapat tayong pag-usapan.
Ano? Magsalita ka.
Hindi ito dapat marinig ng mga nasa baba.
Huwag mo siyang pansinin.
Magsalita ka!
Oo.
Tungkol ito sa prinsesang isinilang
ng konsorte ng Kamahalan noong nakaraang buwan.
Panahon na upang magtalaga ng tagapangalaga.
Ipinahiwatig ng konsorte na nais niyang palakihin ang bata.
Hindi maaari!
Dapat pumili ng tagapangalaga mula sa mga kaasawa.
Ngunit ang nais ng konsorte...
Si Binibining Yukiko ay hindi ang Kamahalan.
Opo.
Kung ganoon,
kung isasaalang-alang ang pangalan ng pamilya,
maaari na ang Katsunuma.
A! Katsunuma?
Matalino ka.
Mahusay! Kung gayon, ang Pamilya Katsunuma na.
- Ikaw na ang titira. - Tama.
Ano ang masasabi mo sa narinig mo?
Mga tagapamahala lamang ang nararapat na mag-usap tungkol diyan.
Hindi ko maaaring...
Ang pagpili ng tagapangalaga ay maaaring maging ningas.
Ningas?
Kung walang lalaking tagapagmana,
magpapakasal ang prinsesa
at magiging konsorte.
Ang kaniyang tagapangalaga ay magiging ina ng Kamahalan
nang hindi nanganganak.
Matinding kapangyarihan ang kaakibat nito.
Kung hindi mababantayan,
kahit ang maliit na ningas ay magliliyab.
Ang mahalaga
ay mapanatili ang umiral na kaayusan sa nakalipas na 150 taon.
Pangangalagaan nito ang Kamahalan.
Tama ang lahat ng iyong sinabi.
- Siyanga pala, Tokita. - Bakit?
Tungkol sa anak mo...
Si Binibining Fuki, tama ba?
Tama.
Tila ang Kamahalan
ay naiibigan siya nang husto.
Siyang tunay.
Lubos kaming nagpapasalamat.
Kapwa maganda sina Binibining Fuki at Binibining Botan.
Gayunpaman,
ang malamang na magsilang sa susunod na tagapagmana
ay si Binibining Fuki ng angkang Tokita.
Buong-buo niyang inaangkin ang pagtingin ng Kamahalan.
Nakatitiyak ka ba?
Mula sa angkang Otomo si Binibining Botan.
May kapangyarihan sila sa loob ng Ōoku,
at higit sa lahat, anak siya ni Tagapamahalang Otomo.
Hindi mahalaga ang pangalan ng angkan!
Kahit sino pa ang ina, ang tagapagmana ay tagapagmana.
Anak man ng mangangalakal
o anak ng magsasaka,
magwawagi kung magsisilang siya!
Hindi ba't ganoon sa Ōoku?
Kailangang magsikap din nang husto ang anak kong si Botan.
Naku!
Iyan ba talaga ang tira mo?
Tapos na ito sa limang tira!
Nakamamangha!
Kagaya ng inaasahan, Tagapamahalang Otomo, wala akong laban sa iyo.
Ha? Ginoong Tokita?
Nais kong dalawin ang ate ko.
Maghihintay ako hanggang sa itinakdang oras.
Hindi ako tutulol riyan.
Ayos lang ba iyon?
Wala siyang pahintulot.
Hindi saklaw ng patakaran ang angkang Mizorogi.
May kinalaman sa tungkulin nila na pangalagaan ang Diyosa ng Tubig.
Sa totoo lang, wala kaming alam doon.
Nakaiinggit na tungkulin.
Ang Manlalako ng Gamot!
Kapag pumuslit ka ulit, pupugutan ka na!
O, Tsuyu.
Nariyan ka pala.
Kaya pala hindi ka dumating noong tinawag kita.
Patawad po, binibini.
Kulang ang mga tauhan kung kaya't pinatulong ako.
Oo nga pala.
Binibining Fuki, nasa loob ang Kagalang-galang na Suikoin.
Ano ang iyong inaalala?
Siya ang ina ng Kamahalan.
Kaya ko na ito.
Nag-alala pala ako para sa wala.
Tuloy kayo.
Mag-usap tayo mamaya.
Kung umasta si Binibining Fuki, katulad na rin siya ng ibang kaasawa.
Ano ka ba?
Noong isang taon lang, sabay kaming nag-iigib ng tubig.
Sayo.
Ito'y dahil namukadkad ang damdamin ng Kamahalan
para kay Binibining Fuki.
Kaya naniniwala kami
na magiging angkop na tagapangalaga si Binibining Matsu ng angkang Katsunuma.
Hinihiling ko ang inyong pagtanggap.
Ikinararangal ko.
Ngunit paano ang konsorte?
Oo nga.
Ang papel ng tagapangalaga ng prinsesa
ay ibinibigay sa angkang matagal nang nagsisilbi sa Kamahalan.
Nararapat lamang ang angkang Katsunuma.
Napakalaki po nitong karangalan.
Maaari ba akong magtanong?
Paano ang damdamin ng konsorte?
Panganay niya ito.
Marahil ay nais niya na siya ang magpalaki sa bata.
Totoo iyan.
Para tuloy dudukutin ang bata.
Sana'y hindi siya masaktan.
Kalapastanganan!
Sinasabi mo bang wala kang tiwala sa angkan ko?
Hindi sa ganoon!
Iniisip ko lamang kung ano ang iniisip ng konsorte
at ng Kamahalan tungkol dito.
Hindi ba't likas sa magulang ang mahalin ang kanilang anak?
Ang lakas ng loob niyang sabihin iyon matapos niyang agawin ang Kamahalan!
Ano ba ang alam ng anak ng nagtitinda ng tela?
Dahil lang may taglay siyang kagandahan...
Dahil doon, iminumungkahi ko
na tanungin natin ang iniisip ng Kamahalan.
Kahit pag-usapan natin ito nang husto,
may mga bagay na di natin mapagpapasiyahan.
Hindi na iyon kailangan.
Upang magampanan niya ang kaniyang mga tungkulin,
tungkulin nating ayusin ang maliliit na bagay.
Hindi ba't iyon ang tungkulin ng Ōoku?
Hindi na dapat abalahin pa ang Kamahalan
tungkol sa ganitong mga bagay.
Kung ganoon,
si Binibining Matsu ang magiging tagapangalaga.
May iba pa bang nais magsalita?
Magpatuloy na tayo.
Dahil sa pagpanaw ni Binibining Utayama noong isang buwan,
dapat nang piliin ang mamamahala sa Ōoku.
Ang mga pinagpipilian ay sina...
Binibining Botan,
Binibining Matsu,
at Binibining Take.
Sa tatlo, ang matagal na nakatulong ni Binibining Utayama
at may kaugnayan sa maraming pinuno
ay si Binibining Botan.
Naniniwala ako na siya ang pinakanararapat.
Kung ganoon, si Binibining Botan ang susunod na tagapangasiwa ng Ōoku.
Hinihiling ko ang inyong pagtanggap.
Mapagpakumbaba kong tinatanggap ang tungkulin.
Mula nang pumanaw si Binibining Utayama,
marami ang nangamba tungkol sa kinabukasan ng Ōoku.
Itanim natin sa isipan ang ating tungkulin bilang tagapagsilbi sa Ōoku
gayundin ang mga patakarang sinumpaan nating pangangalagaan.
Ngayon, muli nating suriin ang patakaran ukol sa panggabing tungkulin
na kamakaila'y hindi nabibigyang-halaga.
Ang unang patakaran,
hindi maaaring makipag-usap sa Kamahalan
habang ginagampanan ang panggabing tungkulin.
Ipinagbabawal din ang pakikipagsulatan.
Ikalawa,
salitan ang konsorte at mga kaasawa sa paggawa ng panggabing tungkulin.
Bawal ang paggawa ng panggabing tungkulin nang dalawang magkasunod na gabi.
Sandali lang!
Bakit?
Hindi mo na iyon saklaw.
Ang Kamahalan ang pumipili ng gagawa ng panggabing tungkulin.
Maging ang tagapangasiwa ay hindi maaaring makialam!
May ganiyong patakaran upang masiguro na magkakaroon ng tagapagmana.
Noon pa man ay ipinagbabawal na iyon.
Ngunit...
Paano kung ang nag-iisang maibigan ng Kamahalan
ay hindi maaaring magkaanak?
Magwawakas ang lahi ng Kamahalan.
Gayunpaman,
hindi maaaring ipagwalang-bahala ang kalooban ng Kamahalan.
Kagabi at noong nakaraang dalawang gabi,
pinili ako ng Kamahalan para sa panggabing tungkulin.
- Ano ang nais mong sabihin? - Ha?
Hindi ka naman niya sinabihang bumalik sa susunod na gabi, hindi ba?
Bawal kang makipag-usap habang ginagampanan
ang panggabing tungkulin.
Bukod pa roon, ang Kamahalan ang pumili sa susunod na tagapangasiwa.
Sa madaling salita, sang-ayon ang Kamahalan
kay Binibining Botan.
Balak mo bang suwayin iyon?
Bakit ka tumatawa?
Sa bandang huli, pangalan lang ng angkan ang mahalaga!
Naiinggit lamang kayo sa ipinagkaloob sa akin ng Kamahalan!
Ako ay...
Binibining Fuki!
Tawagin ang manggagamot ng palasyo!
GINTONG BARYA
Manggagamot na Gentaku! Si Binibining Fuki!
Nakagugulat na hinimatay siya.
Lubha sigurong nakayayamot para sa kaniya.
Ang kalagayan ni Binibining Fuki...
Hindi kaya paglilihi?
Tila ganoon nga!
Sa lahat ng ipinagkaloob ng Kamahalan...
Tiyak na ang Kamahalan ay matutuwa!
Ito ay...
isang suliranin!
Tama. Mali nga ito.
Hindi maaaring humalo ang dugo ng hamak na babang iyon
sa lahi ng Kamahalan.
Ha?
Ang init!
Hoy, ano iyan?
Isang Anyong... nabubuo?
Ang init!
Sayo?
Ang init niya!
Ang kamay ko!
Kunin ninyo...
Kunin ninyo sila!
Sandali! Saan ka pupunta?
Narito ang pahintulot ko.
Si Binibining Utayama ang nagbigay niyan sa iyo!
Wala nang bisa iyan!
Ang isang ito...
Ang bilis niya!
Ang init!
Bantay ako ng Ōoku.
Hindi kita papapasukin nang walang pahintulot.
Napakabilis din nitong magtago.
Tahimik!
Ipasisiyasat ko ito sa kalalakihan.
Huwag na kayong mag-usisa pa.
Kalimutan ninyong naganap ito.
Sang-ayon ka ba, Tagapamahalang Fujimaki?
Oo!
Tinakot mo ako para sa wala.
Hindi.
Ngayon, ang mga ningas ay...
Panginoong Tokita!
Hinimatay si Binibining Fuki!
Ang ate ko?
- Ate! - Ha?
Naku. Tuloy kayo.
Wala kang dapat ipangamba.
Agad siyang nahimasmasan.
Ama, ngayon lamang ulit tayo nagkita.
Oo. Ganoon nga.
May mga bulong-bulungan
na naglalaro kayo ng shogi ni Tagapamahalang Otomo.
A...
Magpahinga ka na muna.
Ama.
A, oo nga.
Ate,
hindi mo ba lilisanin ang Ōoku?
Habambuhay ang paninilbihan ng kaasawa.
Hindi ko maaaring lisanin ang Ōoku.
Matapos ang naganap noong nakaraang buwan, malamang ay nauunawaan mo na.
Iyon nga mismo ang dahilan!
Nasaksihan ko iyon.
Ang poot na namamahay sa Ōoku
na pumapatay sa mga tagapagsilbi.
Inaalala ko ang kaligtasan mo!
Hindi ba't kayo rin, Ama?
A, oo.
- At? - Ha?
Kung tatakas tayo ngayon,
ano ang mangyayari?
Ang pagkakatalaga kay ama bilang samurai
at ang pag-angat mo sa lipunan
ay dahil sa pagpapala ng Kamahalan.
Isusuko ninyo ang mga iyon?
Babalik tayo sa dukhang pamumuhay sa barumbarong?
Iyan ay...
Kayo rin, Ama.
"Aangat ang angkang Tokita.
Pamumunuan namin ang lahat!"
Ang nagpadala sa akin dito upang makamit iyon
ay kayo!
Kung maduduwag at tatakas tayo,
bakit pa tayo nagtungo rito?
Isa pa,
abot-kamay na natin ang ating layunin.
Sinasabi mo bang...
Wala na kayong dapat ikatakot.
Binibining Fuki, nagdadalang-tao ka ba?
Ano? Sa dakilang bulwagan?
Inutusan kaming magsiyasat.
Bakit?
Wala.
Kalimutan mo na.
Hoy! Saan siya...
Naku po.
Hind ito inaasahan.
Isang tao ang nasunog sa loob ng Ōoku.
Ganoon nga. Ngunit ang mas malaking suliranin...
Ang anak ni Tokita na si Fuki?
Tama.
Sakali mang magsilang siya ng lalaki,
hindi maiiwasan ang hidwaan sa pagmamana.
Dahil umaasa ang mga Katsunuma na maging tagapangalaga ng prinsesa,
manganganib ang katayuan mo.
Marahil.
Ngunit walang tatanggap sa anak ng anak ng nagtitinda ng tela, hindi ba?
- Kabaligtaran. - Ano?
Ang mga hindi masaya sa kasalukuyang pamumuno,
magkakaisa upang siya'y itaguyod.
Ang babaeng iyon
ay naging ningas!
Kung ganoon,
sumangguni kaya tayo kay Tagapamahalang Otomo?
Hindi niya ito dapat malaman!
Ang panganganak ni Binibining Fuki
ay hindi niya inaasahan.
Naaalala mo ang nangyari kay Utayama?
Ang apoy na nagsimula sa loob ng Ōoku, dapat apulahin sa loob ng Ōoku!
Kung hindi mababantayan,
kahit ang maliit na ningas ay magliliyab.
Kung ganoon, ipaubaya natin ito sa anak kong si Matsu.
Huwag na nating palalain pa.
Ayusin natin ito nang tahimik.
Nahirapan ka ba mula nang pumanaw si Binibining Utayama?
Ang isang batang tagasulat na katulad mo
ay tiyak na kinaiinggitan.
Kung may kailangan,
lapitan mo lamang ako anumang oras.
Kung hihilingin sa aking ama,
maraming bagay ang maaayos.
Salamat sa malasakit,
ngunit ako'y abalang-abala sa aking mga tungkulin.
Wala akong panahon upang mag-alala.
Ang mahalaga,
ay mapanatili ang umiral na kaayusan sa nakalipas na 150 taon.
Iyon at ang paglilingkod sa Kamahalan.
Huwag na huwag mong kalilimutan iyan.
Opo.
Choju.
Palagay ko'y hindi mo nakalilimutan
ang araw na itinalaga kang Otogi Bozu.
Dahil sa tulong ng mga Katsunuma,
nagkaroon ako ng karangalang paglingkuran ang Kamahalan.
Dalhin mo ito.
Sa panggabing silid.
Masusunod.
Hoy! Ikaw!
Nahanap din kita!
Bawal ang mga lalaki sa Ōoku!
Nais mo bang mapugutan?
Hoy!
May taong...
nasunog.
Saan mo narinig iyan?
Nakikita ko.
Ito ay mononoke.
Damdaming naglalagablab na tumutupok sa tao,
ginagawa nitong abo hanggang kaloob-looban ng buto.
Tila alam mo ito.
Hindi ba?
Walang katuturan ang sinasabi mo!
Umalis ka na bago ka pa gumawa ng gulo!
Kung ganoon, wala na akong magagawa.
Babalik ito mamayang gabi.
Ano?
Mag-ingat...
sa apoy.
Mononoke?
Sabi ng iba, ito'y sumpang iniwan ni Binibining Suzu.
Bantay ka ng Ōoku.
Nangangatog ka sa gayong kabulaanan?
Kung isisilang ni Binibining Fuki ang tagapagmana,
mauuwi sa wala ang pagiging tagapangalaga ni Binibining Matsu.
Ayos!
Bakit?
May bumabagabag sa akin.
Maglilibot ako.
Sasamahan kita!
Ayos lang. Babalik din ako.
Titingnan ko lang kung may mga daga.
Binibining Fuki?
Kailangan mo ba ng tubig?
Ano kaya iyon?
- Mag-ingat sa apoy! - Mag-ingat sa apoy!
Ang init!
Malapit lang.
Ang init!
- Tome, tingnan mo! - Naku!
Ang init...
Ang init!
Tulong! Bilisan ninyo!
Nasusunog ang laman ko!
Ang init!
Ayos ka lang?
- Mainit siya! - Mainit siya!
- Atras! - Manlalako ng Gamot!
Ano ang nangyayari?
Napalilibutan na tayo!
Ito ay...
Ano iyon?
Mga apoy na gumagalaw nang magkakasama.
Gawa ito ng...
Hinezumi.
Natukoy ko na... ang Anyo.
Mononoke na naman?
Mga ningas lang.
Ningas?
Ang lumitaw kanina ay mga batang Hinezumi lamang.
Nasa ibang pook ang kanilang ina.
Ikaw ba ang kahina-hinalang lalaki na namataan sa Ōoku noong hapon?
Ang Hinezumi ay isang ayakashi na hindi titigil
hangga't hindi nasusunog ang lahat.
Hinezumi?
Anuman ang nagaganap,
hindi maaaring pumasok ang mga lalaki sa Ōoku.
Kung basta lang natin hahayaan ang mga lalaki,
magiging katatawanan ang mga patakaran ng Ōoku.
Kung hindi natin mapatay ang pinagmumulan ng apoy,
hindi magtatagal...
- Narinig mo ba ako? - Masusunog ang Ōoku.
Ang anumang sandatang dala ninyo
ay walang silbi.
Ang Banal na Espada lamang
ang makapapaslang sa mononoke
Kung ganoon, hihiramin namin iyan sa iyo.
- Sakashita. - Opo!
Sa kasamaang palad, kami lamang ang makagagamit nito.
Upang mahugot iyan, may mga kailangan.
- Napakabigat! - Anyo, Katotohanan, at Katwiran.
Kapag ipinakita mo ang tatlong iyon, mahuhugot ang espada.
Magagawa mo nang tapusin ang mononoke.
Katotohanan ang nakikita natin.
Katwiran ang dahilan kung bakit nagbabaga ang Ōoku,
ang simbuyo ng damdamin na tumutupok sa tao.
Kaya, mga binibini at ginoo,
hinihiling ko
na sabihin ninyo sa akin ang lahat.
Simbuyo ng damdamin na tumutupok sa tao?
Mga kawal, hulihin siya ngayon din!
Binibining Botan!
May pahintulot ang lalaking ito.
Kaya pinayagan ko siya.
Ha? Sandali lang!
Binigyan siya ng pahintulot ni Binibining Utayama
nang tapusin niya ang mononoke noong nakaraang buwan!
Wala na itong bisa ngayon.
Hindi na siya maililigtas!
Binibining Botan,
ayusin natin ito nang mapayapa.
Minsan na niyang iniligtas ang Ōoku!
Patatawarin ko ang pagkakamali mo
na papasukin siya ngayon.
Subalit hindi na ito mauulit.
Salamat sa inyong kagandahang-loob.
Magpasalamat ka kay Sakashita.
Pagkatapos,
huwag ka na ulit magpapakita rito.
Ha?
Maraming salamat sa tulong mo.
Napadaan lang naman ako.
Ganoon nga.
Saan ka ba pumasok?
Nakagugulat iyon.
Hindi ko akalaing ililigtas ni Ginoong Sakashita
ang Manlalako ng Gamot.
Mali ang iniisip mo!
Naisip ko lang na kailangan natin siya upang tapusin ang mononoke.
Ngunit ang sabi ni Binibining Botan, huwag na ulit akong magpapakita rito.
Bata pa siya.
Hindi siya sanay sa ganitong mga bagay.
Sanay sa... anong mga bagay?
Mga may kinalaman sa sunog.
Ha?
Hindi nagkakasunog sa Ōoku nang nagkataon lamang.
Tao man ang sanhi
o mononoke,
palaging may dahilan.
Katulad ng hinala ko,
alam mo kung tungkol saan ito.
Hindi.
Ginoong Sakashita!
Naalala ko lamang ang nangyari kay Binibining Suzu.
Ha? Binibining Suzu?
Iyong multo sa dakilang bulwagan?
Multo?
Alam iyon ng lahat ng bantay-sunog.
Kapag naglilibot kami sa gabi,
madalas naming makita roon ang babaeng may dalang ilaw.
Hindi siya multo!
Naging kaasawa si Binibining Suzu dalawampung taon na ang nakararaan.
Nagdalang-tao siya, ngunit hindi naging maayos,
at isang araw, namatay siya sa sunog.
Sunog?
Sa kabutihang palad, hindi kumalat ang apoy.
Ngunit hindi inaasahang naging biktima si Binibining Suzu.
Nangyari iyon
sa dakilang bulwagan.
Ang huling nakakita kay Binibining Suzu...
ay ako.
Kung tinawag ko lang sana siya nang sandaling iyon...
Gayunpaman, mabait si Binibining Suzu.
Hindi siya magiging mononoke
na pumapatay ng iba.
Minsan, ang ganiyong kabaitan
ay nagiging sumpa.
Ano?
Mayroon ding Katotohanan at Katwiran ang mga mononoke.
May sanhi ang kanilang nadarama.
Dating diyos na dagang tagapangalaga ang Hinezumi.
Naninirahan ito
kung saan may magulang na humihiling ng ligtas na panganganak.
Manlalako ng Gamot,
nasaan ang mononoke ngayon?
Hindi man ito nakikita,
iyon ay narito sa Ōoku.
Kung kaya't may kahilingan ako sa inyong dalawa.
Masamang kapalaran
- Pagkakataon na natin. - Oo.
Alam naman ninyong abala ako.
Tsuyu?
May nangyari ba?
Si Choju?
May usap-usapan
na gawa ito ng mononoke.
Tingnan mo ito!
Isang mononoke...
Usap-usapan lang po iyon.
Salamat.
Mas masarap itong tubig ngayon.
Kasasalok lamang niyan nitong umaga.
Maaari po ba akong magtanong?
O? Ano iyon?
Bakit lagi ninyo akong ipinatatawag upang makalaban ninyo?
Naiinip ka ba sa shogi?
Hindi! Hindi naman.
May ginagampanan ang bawat piraso.
Magkaroon man ng pagbabago,
hindi magiging karwahe ang kawal.
Hindi rin maaaring pagtaksilan ng karwahe ang hari.
Sa larong shogi,
walang mga hangal na tauhan o mga mapanlinlang na panginoon,
o sunog na sisira sa lahat.
Kaya't mainam ito!
Tira-tira lamang ang mga ito.
Maaari na ito.
Salamat sa tulong mo.
Wala iyon.
Bahala ka na ngayon!
Gawing dalisay
Gawing malinis
Hindi ka ba iinom?
Kalooban ng langit
- Nasa silid ito ni Binibining Utayama. - Pangalagaan ninyo kami...
Sa bahagi kung saan namatay si Choju.
Ano iyan?
Marahil ay may lason ito.
Nang bigyan ko ang mga isda, agad silang namatay.
Ngunit...
Hindi ba't pinatay ng mononoke si Choju?
Huwag mong alalahanin
kung bakit namatay si Choju.
Sapagkat...
ikaw talaga ang dapat na iinom ng lasong iyon.
Ano ang sinasabi mo?
May nakakita kay Choju na patungo sa silid mo kagabi.
Ngunit...
Dinala mo ba ako rito upang ako'y pagtawanan?
Ang ugali mong iyan ang ayaw ko.
Sinuman ang ina,
ang tagapagmana ay tagapagmana.
Bilang tagapangasiwa ng Ōoku,
may tungkulin akong ipagtanggol sila.
Kaya binigyan kita ng babala.
Ngunit hindi mo nauunawaan,
sapagkat sarili mo lamang ang iyong iniisip.
Hindi mo iniisip ang kinabukasan ng Ōoku.
Sa iyo, ang tagapagmana
ay kasangkapan lamang upang umangat ka, hindi ba?
Ang masama ang loob dahil hindi pinipili upang gampanan ang panggabing tungkulin
ay ikaw, hindi ba?
Iyon ba'y iyong ikinatutuwa?
Sasabihin sa atin ng panukat na ito kung nasaan ang mononoke?
Hindi man iyon nakikita...
ang tunog na ito ang ating magiging gabay.
- Kamangha-mangha! - Tapos ano?
Hindi mo pa rin nahahanap ang Hinezumi, hindi ba?
Kung hindi kikilos ang mononoke,
hindi tutunog ang panukat.
Walang kapatawaran...
Bakit?
Ang batang iyon...
"Ang batang iyon?"
Naku! Tingnan ninyo!
Kapag nag-alab na ang matinding poot,
hindi ito huhupa nang kusa.
Narito iyon.
Ano?
Lintik!
Gawin mo na,
Manlalako ng Gamot!
Kayo muna rito!
- Opo! - Opo!
Ang mahimalang gamot na ito
ay ipinasa mula pa sa mga naunang manggagamot ng Ōoku.
- Heto... - Manggagamot na Gentaku!
Paumanhin sa panghihimasok.
Walang kapatawaran.
Binibining Suzu?
- Nasaan ang inyong ina? - Ano ang nangyayari?
Umaasa akong masasabi ninyo sa akin!
Ligtas ba si Binibining Fuki?
Wala itong kapatawaran!
Bakit naririnig ko ang tinig ni Binibining Suzu?
Ito ay...
- Ano ang nangyayari? - Diyan ka lang!
Tinangkang lasunin ng manggagamot si Binibining Fuki!
Mali ka!
- Ano ang ginawa mo sa mononoke? - Patawad!
Ginoong Sakashita!
Sa bawat panahon, may mga nabuong bata na hindi hiniling!
Sinunod ko lamang ang utos sa akin!
Sino ang nag-utos?
Ang mga ningas ng hidwaan ay kailangang supilin!
Huwag mong sabihing...
Noong pa man, iyon na ang tungkulin ng manggagamot ng Ōoku!
Noon pa man?
Pinatay mo rin ba ang dinadalang anak ni Binibining Suzu?
Inihanda ko lamang ang gamot!
- Sumpain ka! - Paano mo nagawa iyon?
Binibining Suzu!
Walang kapatawaran.
Mabuting tao si Binibining Suzu.
Ang sakit!
Ngunit ikaw...
Kayong lahat, hindi rin ninyo alam?
Ikaw...
ninakaw mo sa kaniya ang anak niya!
Natukoy ko na ang Katotohanan.
Ano?
Hindi maaari!
Binibining Fuki!
Ganiyon pala.
Hindi mahalaga ang mga patakaran?
- Ang init niya. - Dahil tungkol ito sa mononoke?
Bantay ng palasyo ang tawag mo sa sarili mo?
Ang nag-iisa pong makapagliligtas sa Ōoku mula sa mononoke
ay siya, binibini.
Kaya hayaan ko lamang siyang manghimasok?
Hangga't nasa katawan ni Binibining Fuki ang mononoke,
hindi tayo maaaring manood lamang.
Kailanman o saanman,
naglalakbay kami sa tuwing may lumilitaw na mononoke
upang tapusin sila.
Iyon ang tadhana naming mga nagtataglay ng Banal na Espada.
Tatlumpung taon na akong nagbabantay sa Ikapitong Tarangkahan.
Ang mahalaga lamang sa akin
ay mapangalagaan ko ang Ōoku!
Tahimik, Sakashita!
Pakiusap! Sana'y magtiwala kayo sa karanasan ko.
Nagmamakaawa ako!
Maaari ba ninyo akong pakinggan?
Kapag natukoy ko na ang Katwiran,
mahuhugot ko na ang aking espada.
Iligtas mo
si Binibining Fuki at ang batang dinadala niya.
Ipagpapaliban muna ang parusa.
Binibining Botan!
Kung ganoon,
may hihilingin ako
mula sa lahat ng naninirahan sa Ōoku.
Heto ang lahat ng nakalap ko.
Mahusay ang ginawa mo.
Bakit kailangan mo ng maraming palamuting daga?
Sila ang magiging sisidlan.
Ano ang kahulugan niyon?
Palalabasin natin ang mononoke sa katawan ni Binibining Fuki.
Ayon sa kaugalian,
ang mga daga ay diyos na tagapangalaga ng panganganak.
Kung kaya't
kailangang mayroon silang tirahan.
Sandali!
Hindi masusunog ang mga iyan, hindi ba?
Hiniram ko lamang ang mga iyan!
Marahil ay may pagkakatulad sina Binibining Fuki at Binibining Suzu.
Bakit mo naman naisip iyan?
Iyon ang paliwanag
kung bakit nakatutok sa kaniya ang mononoke.
O kung bakit ang Inang Hinezumi
ay hindi matagpuan.
Ngayon...
Ano po ang inyong pakiramdam?
Naghihintay po ang inyong ama sa dakilang bulwagan.
Tingnan ninyo.
Ano sa tingin ninyo,
Binibining Suzu?
Ang uchikake na iyon kaya?
Huwag ninyo siyang pansinin, Binibining Suzu.
Narito siya bilang parusa dahil nakipag-away siya sa mangangalakal.
Mainitin ang ulo niya.
Iangat mo ang iyong mukha.
Sakashita?
- Ano iyon? - Wala.
Ingatan mo ang iyong kalusugan.
Paumanhin kung pinaghintay ko kayo, Ama.
Bakit po kayo naparito?
Suzu.
May bumabagabag ba sa inyo?
Tayong mga Saijo
ay hindi na aalalahanin ang ating kakainin.
Dahil sa iyo...
...at sa ipinagkaloob ng Kamahalan sa iyo.
T-Tama.
Subalit...
Nakapasok ka lamang sa Ōoku...
...dahil ipinakilala ka ni Tagapamahalang Otomo.
Hindi ko nalilimutan ang utang na loob ko kay Tagapamahalang Otomo.
Si Tagapamahalang Otomo...
...ay walang pakialam...
...sa ningas na sanhi ng hidwaan.
A...
- Ang anak mo ay... - ...hindi tanggap.
Inutos ni Tagapamahalang Otomo na ipalaglag ko ang bata?
Hindi siya magsasabi ng ganiyan.
Kaya kaming mga tagasunod niya...
...ay dapat na kusang kumilos
upang supilin ang ningas ng hidwaan.
Ayos lang ba ito?
Tila minaliit ko ito.
Tapos na ba?
Hindi.
Hindi pa.
Sudo! Asanuma! Ang lunas sa paso.
- Bilis! - Opo!
Mga batang Hinezumi lamang sila.
Kung ganoon, may susunod pa.
Ang mononoke
ay titigil lamang kung ito'y masusupil.
Upang mahugot ang iyong espada...
Kailangang tukuyin ang Katwiran ng Hinezumi.
Ang ugat ng pagnanasa nito na sunugin ang Ōoku.
Binibining Fuki!
Salamat naman.
Ano iyon, Saburomaru?
May kumalat na usap-usapan tungkol kay Ate.
- Ang pagbubuntis niya? - Hindi.
Hiniling daw niya sa Kamahalan na gawin siyang tagapangasiwa ng Ōoku.
May nakita silang liham na nagpapahayag niyon.
Si Fuki, gumawa ng ipinagbabawal?
Saan mo ito nakuha?
Sa silid.
May nakakita niyan habang naglilinis.
Walang maglalakas-loob na sumulat sa Kamahalan ngayon.
Hindi ba't ikaw ang nagwika niyon, Binibining Botan?
Bawal makipag-usap o magbigay ng liham habang ginagampanan
ang panggabing tungkulin.
Tila ginagawa mo ang lahat upang pangalagaan si Binibining Fuki.
Pinatawad mo ang kakaibang lalaking iyon
at pinagtakpan mo ang kasalanan niya.
Napakabait mo na ngayon, Binibining Botan.
Bilang tagapangasiwa,
ang Ōoku ay nasa pangangalaga ko.
Inaalala ko lamang ang damdamin ni Tagapamahalang Otomo.
Hindi ba't ikaw
ang hindi nakauunawa?
Iyon lamang ang nais kong sabihin.
Ikaw na ang magpasiya ukol sa parusa kay Binibining Fuki.
Binibining Botan...
ang tagapangasiwa.
Dadalaw po ang inyong ama.
Si Ama?
Binibining Fuki.
Maaari ko ba kayong makausap?
Ano iyon?
Naniniwala akong alam ninyo
na pinaglingkuran ko noon si Binibining Suzu.
Tama.
May isang bagay na hindi ko magawang kalimutan.
Kung ano ang anyo ni Binibining Suzu
noong araw na namatay siya sa sunog.
Nawalan siya ng anak,
kung kaya't tila nawala rin ang kaniyang kaluluwa.
Sa sandaling ito,
ganiyon din ang nakikita ko sa inyo.
Kung ganoon, si Binibining Suzu ay nagtanim ng galit sa Ōoku?
Ang apoy niya
ang tutupok sa lahat.
Tutupok sa lahat?
Kung mahahanap natin ang Inang Hinezumi...
Panginoong Tokita!
Sakashita.
Alam mo...
Ano iyon?
Kulubot na ang mukha mo.
Ano?
May sasabihin kayo, hindi ba?
Oo.
Ama?
Ipinatatawag ka ni Tagapamahalang Otomo.
Ako ay...
Fuki...
Nakapagpasiya na ako.
Hinihintay ko kayo.
Ama, bakit sila narito?
Nagkataon lamang na narito sila.
Tamang-tama.
May balita ka tungkol sa anak ni Tokita, hindi ba?
May natagpuang liham kahapon.
Hiniling nitong magmungkahi ang Kamahalan ng bagong tagapangasiwa.
May lagda iyon ni Binibining Fuki.
Narinig ko ang lahat mula kay Katsunuma.
Isa itong patibong.
Patibong?
Ginaya ang lagda ni Binibining Fuki upang siya ay ipahamak.
Tagapamahalang Otomo, maaaring bang...
Tahimik!
Bakit mo naman iyan naisip?
Sapagkat si Binibining Fuki ay nagdadalang-tao.
Ang manggagamot ng palasyo na si Gentaku
ay sinubukang ilaglag iyon gamit ang lason.
Ang Otogi Bozu na nasawi,
sinubukan ding gawin iyon.
Kung gayon, ang usap-usapang ito ngayon...
At ano ang masama roon?
Wala akong nakikitang mali.
Muntik nang patayin ang isang bata na maaaring maging tagapagmana!
Tagapagmana?
Hindi iyon mangyayari.
Ngunit...
Hindi kailanman!
Lubos akong nagpapasalamat.
Pangalagaan mo ang Ōoku.
Sa loob ng maraming salinlahi, ang ina ng tagapagmana
ay nagmula sa angkan ng isang tagapamahala.
Ang angkang walang kapangyarihan
ay gagamitin lamang ng mga sakim na panginoon,
at ang bansa ay masasadlak sa kaguluhan.
Ngunit Ama, ang turo mo sa akin ay pangalagaan ang tagapagmana!
Ang tagapagmanang isisilang sa angkang Tokita
ang ningas na magpapasiklab sa bansang Hapon.
Ang pagsupil sa ningas
ay ang matuwid na landas.
Sinabi talaga ni Binibining Matsu
na maghintay tayo rito?
Yaong nakakakita sa kabuuan ang kailangan ng bansa,
mga kusang-loob na kikilos para sa kapakanan ng Ōoku.
Ang anak ni Tokita
ay lumabag sa mga patakaran ng Ōoku
at nagbigay ng liham sa Kamahalan.
Hindi ba, Botan?
- Ama... - Inuutusan kita!
Ipagtanggol mo ang Ōoku!
Iyon ang tungkulin mo!
Isang saksi ang nakakita sa sulat.
Bilang tagapangasiwa, parusahan mo siya.
Mahirap ba ang hinihingi ko?
Paano mo matatawag iyan na pagtatanggol sa Ōoku?
Ang mga kasabwat mong sumusunod sa iyo ay dinungisan ang Ōoku.
At hinahayaan mo lamang iyon, hindi ba?
Fuki!
Wala itong kapatawaran!
Ano ito?
Manlalako ng Gamot!
Sino ang nagpapasok sa iyo?
Ang damdamin ng kaasawang si Suzu, 20 taon na ang nakalilipas...
- Ito'y naging mononoke! - Mononoke?
Hinezumi.
Hayaan ninyo akong tapusin ito.
Ang init!
- Ano ang nangyayari? - Ang init!
Sa baba?
Ano?
Nariyan ka pala.
Matsu!
Ilang buhay na
ang nawala nang dahil sa inyo?
Bilang pinuno ng angkang Otomo,
ang lahat ng aking ginawa ay para sa Ōoku!
Ano ang ginagawa nito?
Hindi ko alam.
Ngunit umiiyak ito ng "Walang kapatawaran."
Ano?
Hindi susunugin ng Hinezumi ang kaniyang sarili.
Paulit-ulit kong pinapatay ang mga ningas na tutupok sa bansa!
Hindi mo mauunawaan!
Pinilit mo si Binibining Suzu na ipalaglag ang anak niya!
Lalabas na ang Katwiran.
Wala akong alam sa "Suzu" na iyon!
Wala akong sinabihan
na ipalaglag ang anak nila!
Umiiyak ang Hinezumi ng "Walang kapatawaran."
Walang kapatawaran?
Kumilos lamang ang mga tapat na mamamayan
upang maiwasan ang alitan sa paghalili!
Hinezumi! Ano ang hindi mo mapatawad?
Bakit mo inuubos ang iyong sarili?
Ang init!
Walang kapatawaran.
Nais ninyong inumin ko ito?
Kapag ininom ko ito, masasabi ng angkang Saijo
na tapat tayong naglingkod kay Tagapamahalang Otomo?
Maipagmamalaki natin iyon, hindi ba?
Suzu.
Nauunawaan mo ba?
Dama ko ang sakit na nadarama mo.
Hindi, mas masakit pa!
Pangangalagaan ko ang angkang Saijo.
Manlalako ng Gamot!
Ang init!
Walang kapatawaran.
Wala itong kapatawaran!
Ang init! Tulong, napakainit!
Botan! Iligtas mo ako!
Kung mamamatay ako, ano ang mangyayari sa Ōoku?
O sa bansa?
Ipinalaglag mo ang iyong anak.
Huwag kayong mangamba, Ama.
At ang matinding pagsisisi mo ang sumunog sa katawan mo.
Magwakas man ang ating mga buhay rito,
marami pang ibang pinuno na maaaring pumalit sa atin!
Ano?
Ang dapat na pangalagaan
ay ang batang isisilang pa lamang!
Paano mo hinayaang ang anak mo ay...
Iyon ba'y... si Binibining Suzu?
Bakit mo hinayaang mawala ang anak mo?
Walang kapatawaran!
Ang aking...
- ...nagawa'y... - ...nawaga'y...
...walang kapatawaran.
"Ang aking nagawa'y walang kapatawaran."
Iyon pala... ang naramdaman mo.
Ang Katwiran...
ay naihayag na!
Anyo, Katotohanan, at Katwiran!
Ngayong natukoy na ang tatlong ito,
ang aking espada'y
pakawalan!
Pakawalan!
Hinezumi.
Kahit naging mononoke ka na,
hindi pa rin natitinag ang pagnanais mong tupukin ang sarili mo.
Sa kapangyarihan ng Kon,
isa sa walong espada ng Yin at Yang...
maging dalisay ka at mamahinga.
Bumalik ka kung saan ka nararapat, mononoke.
Hagupit ng liwanag!
Patawad.
Ako ay magsisilang.
Tanggap man ang bata o hindi.
Nakapagpasiya na ako.
Ako mismo ang magsasabi kay Tagapamahalang Otomo.
Ngunit...
Fuki, kung ipagpapatuloy mo ito,
manganganib din ang buhay mo.
Ako man
ay hinihiling na maging ligtas ang anak ko.
Magkatulad tayo.
- Ginoong Manlalako ng Gamot. - Ano? Ha?
Noong isang araw, iniligtas mo ang ate ko.
Paano ako magpapasalamat?
Tumapos lang naman ako ng mononoke.
Siyanga pala, ano iyang mga dala mo?
A.
Katulad ng mga palamuting sinunog niya!
Sana'y sapat na ito bilang kapalit.
Matutuwa ang lahat.
Ipagkakatiwala mo sa mga Fujimaki ang pangangalaga sa anak mo?
Bilang bagong punong tagapamahala,
hindi ba't kailangan mo ng mga kakampi?
Nasa pangangalaga ko na ngayon ang angkang Tokita.
Ngayong pumanaw na si Tagapamahalang Otomo,
ang kagalang-galang na Suikoin na lang ang namumuno sa Ōoku.
Ngunit kung may isisilang na tagapagmana...
May isa akong nais.
Nais mong ikaw ang magpalaki sa bata, hindi ba?
Inaasahan ko ang magandang balita.
Ginoong Sakashita!
Talo ka na naman?
Ano?
Tingnan mo.
Naipit ka na niya.
Ha?
Magandang araw po.
- Magandang... - Magandang araw.
Magandang araw.
Tama na! Suko na ako!
Nakakainip ang shogi!
Siyanga pala, bakit ka narito?
Isasara na namin ang tarangkahan mamaya.
Sabi ni Kume, nais niyang makita ang mga paputok.
Paputok?
Ipinagbawal kasi ni Tagapamahalang Otomo ang mga paputok kaya...
Kami ang bantay-sunog!
Kailangan din naming bantayan ang mga paputok!
Kayo...
Binibining Botan!
Sabay-sabay kayong nagpapahinga?
- Hindi po! - Ano po...
Huwag gaanong matagal, malinaw?
- Patawad... - Ha? Ano?
Nagbabalak ka na naman bang pumuslit sa Ōoku?
Hindi ko alam. Tingnan natin.
Nawa'y...
hindi mo na ito muling kailanganin.
Ang ganda!
Ang husay!
Magsisilang ako.
Kaya pakiusap...
Ang apoy na ito ay para sa...
pagluluksa.
IKATLONG KABANATA
ITUTULOY SA "THE CURSE OF THE SERPENT"
THE ASHES OF RAGE
WAKAS
Nagsalin ng Subtitle: Aprille Fernandez